open-index/open-wikipedia-markdown huggingface dataset:
Dave Mustaine

**David Scott Mustaine** (La Mesa, Kalifornia, Estatu Batuak, 1961ko irailaren 13a) Megadeth thrash metal taldearen gitarra-jotzailea, konposatzailea eta abeslaria da.

## Biografia 
Mustaine 1961ko irailaren 13an jaio zen La Mesan, Kalifornian. Bere gurasoak John eta Emily Mustaine dira. Bere gurasoen dibortzioa eta gero, gaztaroko zatirik handiena bere ama eta arrebekin igaro zuen, aitarekin kontaktua ez edukitzeko.

15 urterekin, Mustainek bizitegi bat alokatu zuen, droga saltzen lortutako diruarekin ordaintzen zuela errenta.

Bere bezero batek ez zeukan diru askorik eta drogak ordaintzeko, CDekin ordaintzen zion Mustaini, Iron Maiden eta Judas Priest taldeenak, esate baterako, horrek heavy metal musikarekiko grina hazten lagundu ziola.

1970 hamarkada bukaeran Mustainek gitarra jotzen hasi zen, BC RICH bat zehazki, eta Panic deitutako talde batean sartu zen.

Bere haurtzaroan Kalifornia hegoaldeko aldiri askotan bizi izan zen, eta orain Fallbrocken bizi da, Kalifornian.

## Metallica 
1981ean Mustainek Panic utzi zuen Metallican sartzeko lehen gitarrista moduan. Lars Ulrichek ipini zuen dei bat egunkari batean, eta Mustainek ikusi zuenean deitu zuen Metallica, audizio batera joateko.

Metallican sartu zen baina bere droga-arazoak zirela-eta kanporatu zuten Metallicatik, bertan bakarrik 2 urte eman zituela.

Bere Metallicako garaian ''Kill 'Em All* diskoaren lau abesti ekoiztu zituen, baita *Ride the lightning' diskoaren beste bi ekoiztu ere.

Metallicatik irtetean, Kirk Hammett sartu zen bere lekuan.

## Megadeth 
1983an, Metallicatik jada kanporatuta, talde berri bat egitea pentsatu zuen, talde hori Metallica baino askoz ere handiagoa izango zela. Etxerako bidean, autobusean zihoala, afixa bat ikusi omen zuen, bertan *Megadeath* jartzen zuela. Orduan bururatu zitzaion zein izena ipini bere taldeari: Megadeth.

Uda hartan, David Ellefson baxu-jotzailea ezagutu zuen eta berarekin batera jaio zen Megadeth.
All the Things She Said

**All the Things She Said** (euskaraz: *(Neska) Hark esandako guztia*) 200 Km/h in the Wrong Lane t.A.T.u.ren bigarren musika albumeko lehen singlea da. 2002ko abuztuaren 18an izan zen kaleratua eta Ja Soxla S Uma errusierazko abestiaren ingelesezko bertsioa da. t.A.T.u. taldearen single arrakastatsuena izan da eta hamabi milioi kopia baino gehiago saldu izanak, **Platinozko** eta **Urrezko Disko** ugari eman dizkio.

Abestiak, beste neska bat maite eta gizartearen erantzunaren beldurrez zein gurasoen barkamenaren bila dagoen neska baten sentimenduak adierazten ditu. Ustez, Elena Kiperrena da idea, dentistarenean lotan gelditu eta ametsetan beste neska bat musukatzen zuela amestu zuela esan baitzuen; esnatzerakoan, "ja soxla s uma" esaldia bururatu zitzaion. Bigarren esaldia, "mnje nuzhna Ona" (behar dut) Ivan Xapobalovek gaineratu zuen. Ingelesezko bertsioa, abiapuntu beretik hasita Trevor Horn, Martin Kierszenbaum, Sergio Galoyan, Elena Kiper eta Valeriy Polienkok idatzi zuten.

## Bideoklipa 
*  Bideoklipa

Xapobalovek berak zuzendu zuen single horren bideoklipa. Bertan, Lena eta Julia eskolako uniformez jantzita agertzen dira, abestu eta elkar musukatzen duten artean, euri eta elurpean. Neskak, kartzela baten barruan daudela dirudi eta hesiaren beste aldean, begiluze batzuk daude neskez barre egiten. Amaieran, neskek irteera aurkitu eta kartzelatik ezin irten daitezkeenak begiluzeak direla konturatzen dira. Kiperrek dio, Fucking Åmål suediar filmeak eragina izan zuela bideoaren itsuran. Grabaketak 1999 bukaeran egin ziren, Juliak hamalau eta Lenak hamabost urte zituztenean. Errusierazko bertsioa, 2000. urteko azaroan agertu zen bideoa lehenbizikoz, Errusiako MTV sarean.

Bideoklipa eztabaidagarria eta oso polemikoa izan zen Europan, ez lesbiana bikotea izateagatik bakarrik, neskek orduan zuten adinagatik, baizik.

## Postuak 
## Kanpo estekak 
*  Bideoklipa
*  Letra ofizialak

## Erreferentziak
M-16

**M-16a** Ameriketako Estatu Batuetako Armadako eraso fusil estandarra da. Zati handi batean plastikoz eta aluminioz egina izateak kontrako jarrerak eragin zituen hasiera batean. Ondoren, hala ere, M-14 fusilaren ordezko hartu zuten.

## Historia 
Koreako Gerra bukatu ondoren, Ameriketako Estatu Batuetako Armadak fusil berri baten beharra ikusi ondoren deialdi bat egin zuen arma berria hautatzeko. Lau izan ziren aurkeztu ziren fusilak: FN FALa, Garandean oinarritutako bi eta Armalite izeneko enpresa txiki batean Eugene Stonerek diseinaturiko ArmaLite AR-10a, denak 7,62 NATO kalibrean. Azken hau arma oso berritzailea zen aluminioz eta material sintetikoz egina zelako, baina lehiaketako froga batean aluminio eta altzairuz eginiko kanoia lehertu ondoren alde batera utzi zuten. Hala ere Armalitek 1957an fusilaren produkzioa hasi zuen eta gobernu batzuei saltzea lortu zuen, besteak beste Portugal eta Italiako Indar Bereziei.

1958an Armalitek, AR-10 fusila, kalibre txikiago batera moldatu zuen, 5,56 NATO kalibrera, ArmaLite AR-15 fusila sortuz. Armadara bidali zituzten arren, ez zuten salmentari lortu eta 1959.ean Armalite enpresak AR-10 eta AR-15aren eskubide guztiak Colt etxeari saldu zizkion.

1960.ean USAFeko Curtiss LeMay jeneralak fusil berriaren demostrazio bat ikusi zuen eta 8.500 fusil erosi zituen USAFentzat. Bi urte beranduago ARPAk 1.000 AR-15 erosi zituen Hego Vietnamen bertako tropak entrenatzen zeuden soldaduentzako. 1963.ean USAFek 19.000 erosi zituen eta Armadak beste 85.000 AR-15 (XM-16E kodea eman zitzaien hauei).

1964.engo urtarrilean, M-14a alde batera utziz, AR-15a onartu zuen fusil estandar bezala Armadak M-16 kodea emanez.

## Diseinua 
[thumb|300px|M-16aren eragin zuzeneko [Gas bidezko errekarga]]
M-16aren gorpua aluminiozkoa da, kanoia, ixtailua eta ixtailu-gida altzairuzkoak dira eta kulata, pistoletea eta esku-babeslea plastikozkoak. Haserako modeloek 2,9 kg pisatzen dute kargagailurik gabe (garaiko AKM baten antzera) eta kanoia kromatu gabe dute. M16A1ak kanoia, gela eta beste pieza batzuk kromatuta, lehenengoa lodiagoa delarik fusilari 3,9kg pisua emanaz kargagailu eta guzti.

M-16ak konbustioko gasak aprobetxatzen ditu erabilitako kartutxoa atera, mailua armatu eta beste kartutxo bat sartzeko. Gas hauek zuzenean eragiten dute ixtailu-gidan, gas-pistoi bat erabili beharrean AK-47an bezala. Sistema honekin mugitzen diren piezak gutxitzen dira, baina konbustioko gasek hargailuko piezak zikintzen dituzte eta beraz gas-pistoi bidez funtzionatzen duten fusiletan baino sarriago garbitu behar dira hargailuko mekanismoak.

## Ezaugarri teknikoak 
* Herrialdea: Ameriketako Estatu Batuak
* Kalibrea: 5.56x45mm NATO
* Funtzionamendua: gas bidezkoa, eragin zuzenekoa, ixtailu birakaria
* Pisua: 3,5 kilogramo
* Luzera: 1000 milimetro
* Kanoiaren luzera: 508 milimetro
* Elikagailua: 20 edo 30 balako kargadorea
* Su abiada: 700-950 bala minutuko

## Kanpo estekak
RPK

**RPK** (, Kalashnikov Metrailadore Arina) 7,62&nbsp;×&nbsp;39&nbsp;milimetroko metrailadore arin bat da, sobietar diseinukoa. 1950eko hamarkadaren bukaera aldera diseinatu zuen Mikhail Timofevitx Kalaxnikovek, Armada Gorriari infanteria eskuadraren (10 lagun) su potentzia igotzearren. AKM fusilarekin batera, Armada Gorriaren armamentua modernizatzeko eta estandarizatzeko planaren barruan RPD metrailadorea ordezteko helburua zuen RPK-k. Gaur egun, Sobietar Batasuneko herrialde ohiak eta Afrika eta Asiako herrialde batzuk dira erabiltzaile nagusiak; eta lizentziapean egin da Bulgarian eta Errumanian. 1970eko hamarkadan RPK-74ak ordezkatu zuen ofizialki, baina oraindik erabiltzen da modelo zaharra.

Oinarrian, RPK metrailadorea AK-47 bat da, ezberdintasun hauek izanik: kanoi luzeago eta pisuagoa (ez aldagarria); bipodea; kulata desberdina; eta hargailu sendoagoa (1,5 milimetroko txapaz egina; AK-47a, berriz, 1 milimetroko txapaz egina da). Beste zati guztiak mekanikoki AK-47arenen berdinak eta aldagarriak dira, nahiz eta RPKrenak sendoagoak izan. Kargagailuak ere berdinak dira, nahiz eta RPKrentzat bereziki eginiko 40 eta 75 balako kargadoreak dauden.

## Ezaugarri teknikoak 
* Herrialdea: Sobietar Batasuna
* Kalibrea: 7,62 x 39 mm
* Funtzionamendua: Gas bidezkoa, ixtailu birakaria
* Pisua: 5 kilogramo
* Luzera: 1040 milimetro
* Kanoiaren luzera: 591 milimetro
* Elikagailua: 40 balako kargadore kurbatua eta 75 balako danbor formakoa
* Su abiada: 600 bala minutuko

## Kanpo estekak
Abatxoloko geltokia

**Abatxolo** Bilboko metroaren 2. lineari dagokion geltokia da, Portugaleteko Azeta eta Abatxolo auzoen artean kokatuta dagoena. Portugaleteko geltokiarekin batera ireki zen, 2007ko urtarrilaren 20an, eta Bizkaiko Garraio Partzuergoaren 2. tarifa-gunean dago.

Geltokiaren izena aukeratzeko, auzokoek herri-kontsulta batean parte hartu zuten. Bi aukera zituzten: *Abatxolo* eta *Azeta*.

## Sarbideak 
Geltokiak eskailera mekanikodun, korridore bidezko, eta igogailu bidezko sarbide bana ditu.

*  Los Palangreros kalea, 9 (*Los Palangreros* irteera)
*  Azeta kalea, 2 (*Azeta* irteera)
*  Abatxolo kalea, 36 (*Los Palangreros* irteera)

### Gaueko sarbideak 
*  Los Palangreros kalea, 9 (*Los Palangreros* irteera)
*  Abatxolo kalea, 36 (*Los Palangreros* irteera)

## Argazki galeria 

Abatxolo palangreros.jpg|Palangreros sarbidea
Abatxolo azeta.jpg|Azeta sarbidea
Abatxolo azeta geltokia.jpg|Azeta sarbideko korridorea

## Bidaiariak 
## Erreferentziak 
## Ikus, gainera 
* Portugalete
* 2. linea (Bilboko metroa)
* Bilboko metroa

## Kanpo estekak 
* Bilboko metroa
Temple Bar

thumb|300px|Temple Bar
**Temple Bar** Dublingo erdigunean kokatzen den auzunea da, bertan Irlandako hiriburuaren gau-giroa egon ohi da. Iparraldetik Liffey ibaia dauka, hegoaldetik Dame Street kalea, ekialdetik O'Connell Zubia eta mendebaldetik Christ Church Katedrala.

## Historia 
Hiri kondairaren arabera auzuneak izen bereko The Temple Bar pub edo tabernatik hartu omen zuen. Beste batzuek diote leku-izenaren jatorria juduek jasaten zuten sarrera debekuan datzala.

Dirudienez XVII. mendean lur sail honen jabea zen Temple familiak eman zion. *Temple Bar* izena aurrenekoz 1673ko mapa batean azaltzen da. XIX. mendean arrakastaren gainbehera hasi zitzaion eta XX. menderako erabat utzita zegoen 1990eko hamarkadan bultzada berria eman zitzaion arte, ordutik aurrera hiriko gazte eta gau giro gune nagusienetako bat bilakatu da.

## Giro kulturala 
Gaur egun hiriburuko jarduera kultural gehiengoaz gozatzen du eta hortza dublindar gazteen topagune gustokoena da. Tabernataz gain kultur instituzio ugari daude bertan.Temple Barren mundu osoko bisitariak elkartu ohi dira, itxura ezberdineko lokal ugari badaude.

### Kultur instituzioak 
* Irlandako Zinema Institutua (eta artxiboa)
* Temple Bar Galeria eta estudioa
* Projects Arte Zentrua
* Gaiety Antzerki Eskola

### Tabernak 
* The Temple Bar pub
* The Oliver St. John Gogarty
* The Foggy Dew
* The Porterhouse
* The Quay's Bar
* Turk's Head
* Eamonn Doran's
* Thunder Road Café (Irlandako lehendabiziko Hard Rock Café)

## Iruditegia 

Fitxategi:Pub Temple Bar - Dublin.jpg|The Temple Bar pub.
Fitxategi:Gogarty.JPG|The Oliver St. John Gogarty.
Fitxategi:Cafés in Temple Bar, Dublin - geograph.org.uk - 1477921.jpg|Jatetxeak.

## Kanpo estekak 
*  Temple Barreko webgune kulturala
Tentsio-zatitzaile

**Tentsio-zatitzailea** elikadura iturriaren potentzial-diferentzia seriean konektatutako erresistentzia baten edo gehiagoren artean banatzen duen zirkuitu elektrikoari deritzo.

## Erresistentziazko zatitzailea 
thumb|200px|Zatitzaile erresistiboa

Zatitzaile erresistiboa, bi inpedantziak, Z1 eta Z2 hain zuzen, erresistentziak baino ez diren kasua da.

Modu honetan:
:
V_\mathrm{out} =  \frac{R_2}{R_1+R_2} \cdot V_\mathrm{in} 

*R*1 eta *R*2 seriean edo paraleloan konbinatutako edozein erresistentzia izan daiteke.

## Ikus, gainera 
* Ohmen legea
* Korronte-zatitzaile

## Kanpo estekak
Shannon

Shannon izenburuak honako adiera ezberdinak eduki ditzake:
    
* Shannon ibaia - Irlandako ibaia.
* Shannon aireportua - Irlandako nazioarteko aireportua.
* Shannon - Irlandako Clare konderriko udalerri bat da.
* Shannon industrialdea - Izen berdineko Irlandako udalerrian dagoen industrialde bat da.
Shannon ibaia

**Shannon ibaia** (irlanderaz *Abha na Sionainne* edo *an tSionna / an tSionainn*) Irlandako uharteko ibairik luzehena da. Uhartea bitan banatzen du: Connachteko probintziaren geiengoa ekialdetik, Leinster hegoaldetik eta hegoaldetik Munster probintziaren gehiengoa. Antzinatik ibaia komunikabide garrantzitsua izan da. Lehendabiziko aldiz Ptolomeok irudikatu zuen mapa batean, 386&nbsp;km luzeko ibaia orokorrean hegoalderunzko ibilbidean doa, Cavanetik hasi eta Shannongo estuarioan urak Ozeano Atlantikoan isurtzen dituen arte.

## Ibilbidea 
Limerickeko hirian ibaiko eta itsasoko urek elkar topatzen dute. Bere ibilbidean zehar hainbat aintzira eratzen ditu, iparraldetik hegoeldera Allen aintzira, Ree aintzira eta Derg aintzira.

Bere ibilbidean hainbat herri ere igarotzen ditu:
* Carrick-on-Shannon
* Athlone
* Portumna
* Killaloe
* Limerick

## Historia 
Glaziazio garaian sortu zen ibaia.

X mendearen hasieran vikingoak iritsi ziren eta bertan asentamenduak eratu zituzten inguruko monasterio aberatsak erasotzeko. 937an Dublingo vikingoekin borroka latzak izan eta Shannon ibaikoek galdu egin zuten.

XVII mendeko borroketan borroka latzak ezagutu zituen ibaia oso estrategikoa baitzen.

## Nabigazioa 
Nabigaziorako ibai egokia da, izan ere 386 kilometrotako luzera izanik 76 metrotako desnibela baino ez baitu. Hala ere, badaude metro erdiko sakonera gainditzen ez duen hainbat puntu Derg eta Ree aintziren artean. Horregatik 1755ean Thomas Omer merkatariari agindu zioten ubideak era zitzala, eta horrela egin zuen ibaiaren lau zatitan.

Honetaz gain aipatzekoa da 1804ean Dublin eta Shannon ibaia lotzen dituen Irlandako Ubide Handia eraiki zela.

## Kondaira 
Kondairak dioenez *Cata* izeneko munstroa bizi da Shannongo uretan.

## Iruditegia 

Irudi:Limerick - Shannon River cropped.jpg|Limerick
Irudi:Athlone.jpg|Athlone
Irudi:Portumna Bridge - the approach from the South - geograph.org.uk - 585647.jpg|Portumna
Irudi:Le pont Carraick-on-Shannon.jpg|Carrick-on-Shannon
Irudi:Lough derg.jpg|Derg aintzira
Irudi:LoughRee5750.jpg|Ree aintzira
Irudi:Lough Allen Spencer Harbour 2003 09 11.jpg|Allen aintzira

## Ikus gainera 
* Shannongo estuarioa

## Kanpo estekak
Shannongo aireportua

**Shannongo aireportua** (ingeleraz: *Shannon Airport*; irlanderaz: *Aerfort na Sionnainne*) (IATA: **SNN**, NAZE: **EINN**), Irlandako Clareko konderrian dagoen Shannon udalerrian kokatzen da, Limerick hiritik 25 kilometrotara. Herrialdeko bigarren aireportua da, Dublingo Aireportuaren atzetik eta Corkeko aireportuaren aurretik.

## Kanpo estekak 
* Shannon Aireportuko Webgune Ofiziala (ingeleraz)
Liffey ibaia

**Liffey** ibaiak (irlanderaz: *An Life*) Irlandako hiriburua den Dublin hiria mendebaldetik ekialdera gurutzatzen du. *Sally Gap* (Wicklowko konderria) dagoen bere jaiolekutik 125 kilometro igarotzen ditu Dublingo badian itsasoratu arte, Irlandako Itsasoan.

## Izena 
Ibaiak hasieran *An Ruirthech* izena zeukan ("ibiltari azkarra") eta *Liphe* ibaiak zeharkatzen zuen lautadaren izena zen. Denborak aurrera egin ahala ibaiak lautadaren izena hartu zuen.

## Ibilbidea 
Liffey ibaia *Sally Gap* izeneko lekuan jaiotzen da, Kippure menditik hurbil, Wicklowko konderrian, eta Wicklow, Kildare eta Dublin zeharkatuz 125 kilometrotako ibilbidea egiten du, azkenik Dublingo badian Irlandako itsasoan itsasoratzen delarik.

## Erabilerak 
Historian zehar beti erabili izan da ibaia merkataritzarako, hasi vikingoen garaitik eta gaur egun arte. Orain gainera Grand Canal ubideak Shannon ibaiarekin lotzen duenez uharte guztia gurutza daiteke itsasontziz. Aipatzekoak dira St. James's Gate garagardotegitik Guinness garagardoa atera eta garraiatzeko *Lady Patricia* eta *Miranda Guinness* ontzi bereziak 90. hamarkadararte Liffey ibaiaren paisaiaren parte izan zirela.

Bestalde ibaiaren ibilbidearen %60an ur edangarria lortzen da. Askok uste dute Guinnes garagardoa egiteko ura ere bertatik ateratzen dela, baina ez da horrela, Wicklow mendietako ura erabiltzen baita.

Ibaia Poulaphouca, Golden Falls eta Leixlipetik igarotzean hiru zentral hidroelektriko zeharkatzen ditu.

## Liffey ibaia gurutzatzen duten zubiak 
Lehenengo harrizko zubia dominikarrek eraiki zuten 1428an eta XVIII menderarte iraun zuen. Lau arku zituen, bai eta kapera bat, okindegia eta ziurrenik taberna bat ere bai. Aurrez egon zen egurrezko beste bat bertan, Dubhghalls Bridge hain zuzen ere.

XVII mendean Dublinen merkatal garrantzia handitu zenez lau zubi berri altxatu ziren, gaur egun bat ere gelditzen ez delarik, gehienak uholdeek kaltetuak izan baitziren. 1764ko Mellows zubia da dagoen zubirik zaharrena.

1816an burdinezko zubi bat altxatu zuten, Ha'penny zubia.

### Zubi aipagarrienak 
* O'Connell Bridge zubia.
* Ha'penny Bridge zubia.

## Iruditegia 

Irudi:Ship Jeanie Johnston at River Liffey.jpg|Jeanie Johnston itsasontzia.
Irudi:07riverliffey.jpg|Ibaiaren bukaera.
Irudi:LiffeyDublin.JPG|Ibaiaren ertza.
Irudi:O Connell bridge.jpg|O'Connell Bridge zubia.
Irudi:HalfPennyBridge.jpg|Ha'penny Bridge zubia.
Irudi:Samuel Beckett Bridge 04.JPG|Samuel Beckett Bridge, 2009koa.

## Kanpo estekak
Mamarigako funikularra

**Mamarigako funikularra ** edo **Mamarigako anezka** Bilboko metro sareko trenbide bat da, zeinak Santurtziko udalerriko Mamariga auzoa eta Santurtziko metro geltokia lotzen baitituen. Mamarigako geltokia Itsasoko Ama plazan dago kokatuta, eta sarbide zuzena dauka metroaren 2. lineara. Trenbidea 2010eko irailaren 3an jarri zen martxan, eta Bizkaiko Garraio Partzuergoaren 2. tarifa-gunean dago.

Trenbideak lurpeko bi anezka gidarigaberen bitartez batzen ditu Itsasoko Ama enparantzan kokatzen den Mamarigako geltokia eta Gernika parkeko Santurtziko metro geltokia. Anezka bakoitza bidaia batean 45 lagun garraiatzeko gai da, 400 metro luzerako tunel bat zeharkatuz, eta %20ko malda 1,6 minututan igoz, 6m/seg-ko abiaduraz. Mamarigako sarbidean *fosterito* itxurako sarrera eta 8 lagunentzako igogailua dago, eta Santurtziko geltokiko *mezzanina* nagusian du irteera.

Trenbide hau ez zegoen aurreikusia metroaren 2. linearen hasierako proiektuan. Anezkaren eraikitze lanek eraginda, Santurtziko geltokiaren irekiera atzeratu behar izan zen, eta anezkaren martxan jartzea ere hainbat hilabetez atzeratu zen, eraikuntza zailtasunen ondorioz.

## Sarbideak 
*  Itsasoko Ama plaza (*Mamariga* irteera)
*  Itsasoko Ama plaza (*Mamariga* irteera)

## Bidaiariak 
2013an anezkak 821.000 bidaiari garraiatu zituen, aurreko urteko bidaiari kopuruarekin alderatuta %20,9ko igoera edukita. Kontuan hartu behar da 2013ko ekainetik aurrera funikularra doakoa dela.

2014an %23,6ko igoera izan zuen, 1.015.000 bidaia balioztatuta.

## Prezioak 
2013ko maiatzaren 17tik anezka zerbitzua doakoa da, bidaia Barik txartelarekin balioztatuta. Lehen, doakoa zen baldin eta bidaiariak aurretik edo segituan metro sarearen 2. linea erabiltzen bazuen, eta aldiz, anezka besterik ez bazuen erabiltzen, metro sarearen gune bat kobratzen zitzaion.

## 2015eko sutea 
2015eko ekainaren 14an sutea gertatu zen anezkako bateria batean. Sutea 16:10etan jakinarazi zen, eta Santurtzi eta Mamariga arteko anezka zerbitzuaz gain, Metroaren 2. linearen zerbitzua ere etenarazi zen, Portugalete eta Kabiezesko geltokien artean. 18:40etan 2. linearen zerbitzua berrezarri zen, ez, ordea, anezka zerbitzua.

Suteak eragindako ke beltza inhalatzearen ondorioz hainbat pertsona intoxikatu ziren, artean Gurutzetako Ospitalera bidalitako bi ume.

## Erreferentziak 
## Ikus, gainera 
* Mamarigako geltokia
* Mamariga
* Santurtziko geltokia (Bilboko metroa)
* Santurtzi
* 1. linea (Bilboko metroa)
* 2. linea (Bilboko metroa)
* 3. linea (Bilboko metroa)
* 4. linea (Bilboko metroa)
* 5. linea (Bilboko metroa)
* Bilboko metroa

## Kanpo estekak
Aer Lingus

**Aer Lingus** Irlandako Errepublikako airelinea nazionala da eta bere egoitza Dublinen du. Bere ikurra hirusta orlegia da. Europa eta Amerika arteko hegaldiak betetzen dituzten 30 aire-ontzi baino gehiagoren jabe da.
Konpainia honen jabea irlandar gobernua da, halere, bere pribatizazio burutzeko aukera hausnartzen ari dira.
Oneworld aliantzako kide da eta Iberiarekin elkarbanatutako kodearen zenbait hegaldi ere egin ohi izan ditu. Madril, Malaga, Palma de Mallorca, Lanzarote, Fuerteventura, Kanaria Handia, Alacant, Tenerife, Bilbo, Bartzelona, Santiago Compostelakoa, Sevilla, Dublin, Shannon, Cork eta Europa eta EE.BBtako beste hainbat hiriburuetatik jarduten duen kostu-baxuko konpainia bilakatu da.

## Ontziteria 
Bere aire-ontziteria honako hegazkin hauek osatzen dute:
* Airbus: A320; A321; A330
* Boeing: B-737.

## Kanpo estekak 
*  Aer Lingusen webgunea.
Bóveda (Lugo)

**Bóveda** Galiziako Lugo probintziako hegoaldeko udalerri bat da. Terra de Lemosko eskualdekoa. Udalerriko galiziera hiztunak %&nbsp;98,17 dira.

Mugakide ditu O Incio eta Paradela udalerriak iparraldetik, Monforte de Lemos hegoaldetik, A Pobra do Brollón eta O Incio ekialdetik, eta O Saviñao mendebaldetik.

2007an 1.737 biztanle zituen (2006an 1.767, 2005an 1.824, 2004an 1.866, 2003an 1.900).

## Parrokiak 
## Kanpo estekak 
* Bóveda Udaleko Webgune Ofiziala
Luwan Barrutia

**Luwan Barrutia** (Txinera sinplifikatuz: 长宁区; pinyineraz: Lúwān Qū), Shanghai osatzen duten erdiguneko barrutietako bat da. 2001eko erroldaren arabera, 350.000 biztanle eta 8,05 kilometro koadroko azalera zeukan. 2011ko ekainean Huangpu Barrutiari anexionatu zitzaion.

## Inguru naturala eta kokapena 
Luwan barrutia, Jendearen Plazaren hegoaldean dagoeta barrutiaren iparraldean, Huaihai kalean, nazioarteko denda eta jatetxe garestiak daude.

Barrutiaren mugakideak honakoak diar: Huangpu ipar-ekialdean, Pudong ekialde eta hegoaldean, Xuhui hego-mendebaldean, Jing'an mendebaldean, eta Zhabei ipar-mendebaldean.

## Historia 
Luwan barrutia, antzinako gune frantsesaren zati da eta kale zabalak eta Frantziatik ekarritako hainbat zuhaitz aurki daitezke bertan. Barrutian, Sun Yat-sen, Mao Zedong, Zhou Enlai, Agnes Smedley eta Mei Lanfang bezalako pertsonaien antzinako etxeak daude.

## Azpiegiturak 
Lupu zubia, (), munduko arku zubirik luzeena da, 3.900 metroko luzera dauka eta 2003ko ekainaren 28an zabaldu zen. Zubiak Luwan eta Pudong elkartzen ditu. Shanghaiko pilotaleku ohia bertan zegoen.

## Ikus, gainera 
* Shanghairen banaketa administratiboa

## Kanpo estekak 
*  Luwan Barrutiko gobernuaren webgunea.
Valentia uhartea

**Valentia uhartea** (ingeleraz, **Valentia Island**, irlanderaz, **Dairbhre**) Irlandako hego-mendebaldeko kostaldean dagoen uhartea da, Iveragh penintsularen azkeneko mutur-muturrean (Kerryko konderria), honek Europako toki mendebaldekoenetakoa bilakatzen duelarik. Irlandarekin Portmagee udalerrian dagoen zubiaren bidez komunikatzen da, bai eta Reenard Pointetik Knightstownera doan ferryaz, azken hau uharteko udalerri nagusia delarik. Valentiako behin-behineko biztanleria 650 pertsonekoa da, eta bere azalera 11 km luze eta 36 km zabalekoa da gutxi gorabehera.

## Historia 
thumb|270px|eskuinera
Valentia uhartea atlantikoa gurutzatzen zuen lehendabiziko kable telegrafikoaren muturretako baten kokagune bezala hautatua izan zen. 1857, 1858 eta 1865eko zenbait saiakeretan huts egin ondoren azkenean 1866an Foilhommerum Bay eta Terranovaren (Kanada) arteko komunikazioa ezartzea lortu zen. Valentia Uhartetik kable telegrafiko hauek ehun urtez jardun zuten lanean, 1966an Western Union Internationalek erabiltzetik laga zituen arte.

1993an, geologia ikasle batek uhartearen iparraldeko kostaldean Devoniar aroko arroketan babestutako tetrapodoen fosil batzuk aurkitu zituen. Aztarna hauek lurrean aurkitutako ornodunen seinale antzinakoenak dira eta Stössel paleontologoak tentu handiz ikertu zituen.

## Leku interesgarriak 
[thumb|275px|eskuinera|[Dingle badia|Dinglego badia Valentia Uhartetik.]]
Valentia Uhartea turismogune erakargarria da, Ring of Kerrytik hurbil da. Bere ezaugarri erakargarrien artean honako hauek daude:
* Geokaun mendia eta Fogherreko Itsaslabarrak, ipar aurpegian 180 metro baino gehiago dituelarik.
* Glanleam House, uhartearen ipar-ekialdeko kostaldean, klima azpitropikaleko lorategiak ditu: Atlatiko Ozeanoaren haizeen eraginpean babesturik, lorategi hauek Irlandako mikroklima epelena osatzen dute. XIX. mendean Kerryko 19. Jauna zen Sir Peter George Fitzgeraldek sortu zituen, bertan hego hemisferioko landare exotikoak landatuz, normalki Irlandan hazi ditezen kristalpean jarri ohi dira. Lorategian Hegoafrika Australia, Zeelanda Berria, Txile eta Japoniatik ekarritako landareak ikusgai daude.
* Uharteak Valentia Uharteko Ondare Gunea ere badu, bertan geologia, uharteko giza, natur eta industrial historiari buruzko argibidea eskaintzen delarik, bai eta telegrafo egoitzari buruzko erakustaldia.

## Ikus gainera 
* Skellig uharteak

## Kanpo estekak 
* Valentia Heritage Centre (Valentia Uharteko Ondare Gunea, ingeleraz)
* Lehendabiziko kable transantlantikoaren ezartzearen argibidea. Ingeleraz.
Farmazia

**Farmazia** farmakoen prestakuntzaz eta dispentsazioaz arduratzen den zientzia da. Osasun produktuak prestatu eta dispentsatzen diren lekua ere bada, baina kasu horretan **farmazia bulego** edo **botika** izena ematen zaio. Farmazia osasun zientzien adar bat da eta haren helburua medikamenduen jatorria, izaera, ezaugarriak eta prestakuntza aztertzea da.

Farmazialariek, kimikari eta medikuekin batera, eragin terapeutikoa duten konposatu organikoak sintetizatzeko erantzukizuna dute. Gainera, osasun eta higiene arloetan gero eta gehiago eskatzen da aholkua komunitate farmazeutikoari. Farmaziak farmako eta medikamentuei buruzko jakintzaz gain, horiek giza gorputzean duten eragina eta gorputzaren ezaugarri kimiko eta biologikoak hartzen ditu barne. Horretarako, farmazia galenikoa, farmakologia, biofarmazia eta farmakozinetika, farmakodinamika, toxikologia, farmakoteknia, biokimika, mikrobiologia eta kimika farmazeutikoa eremuak aztertzen ditu, besteak beste.

## Ikurrak 
Farmazia ikur anitzez adieraz daiteke. Espainia, Frantzia eta Argentinan esaterako, Higiaren kopa edo gurutze greziarra asko erabiltzen dira.

|Higiaren kopa
Image:Pharmacy Green Cross2.png|Gurutze greziar berdea
Image:PharmacistsMortar.svg|Mortairua eta pistiloa
File:Rx_symbol_border.svg|Errezetaren ikurra
Image:Pharmacy Germany.jpg|*Apotheke* "A" estilizatu gorria (Alemanian)
Image:Caduceus.svg|Kaduzeoa
Image:Asclepius staff.svg|Eskulapioren haga
Image:Cross-Pattee-alternate-green.svg|Maltako gurutzea

## Ikus, gainera 
* Medikuntza

## Kanpo estekak 
*  Farmazia fakultatea (EHU)
Malmesbury

**Malmesbury** Ingalaterrako hego-mendebaldean dagoen udalerri bat da, Wiltshire konderriann. Cirencester, Chippenham eta Swindonetik gertu dago. 5000 bat biztanle ditu.

## Geografia 
Bi ibaik (Bristol Avon eta Ingleburn) egin duten mendixka baten gainean dago herria. Mendixka erraz defenda dezakeelako biztanlik izan du duela gutxienez 2.500 urtetik.

## Abadia 
* Malmesburyko abadia, VIII. mendeko eraikina.

## Inauteriak 
Herriko inauteriak abuztuaren azken bi asteetan ospatzen dira. Herria zeharkatzen duen prozesio batekin amaitzen dira.

## Jendea 
* Athelstan erregea – Ingalaterra osoko lehenengo erregetzat jotzen dena.
* Eilmer - 11. mendean abadiako teilatutik hegan egin zuen fraidea.
* William of Malmesbury - Ingalaterrako historiaren aitzindaria.
* Thomas Hobbes - Filosofia ingelesa modernoaren aitzindaria.
* Hannah Twynnoy - Tigre batek hil zuen zerbitzaria, elezaharraren arabera.
* James Dyson – Dyson xurgagailu asmatzailea.

## Iruditegia 

Fitxategi:Malmesburyko abadia.JPG|Abadia.
Fitxategi:Kale nagusia.JPG|Kale nagusia.
Fitxategi:Azokako gurutzea.JPG|Azokako gurutzea.

## Kanpo estekak 
*  Malmesburyko argazkiak dituen webgunea.
Txipa

**Txipa** (*Phoxinus bigerri*) ur gezako arraina da, ziprinidoen familiakoa.

2007an deskribatu zuten lehendabizikoz. Hala ere, Euskal Herrian hain arrain ezaguna den ezen "txipa bat bezala bustitzea" esaten baitugu. Bizkaiko golkoko ibaietan bizi da

Ibai arrain txikia da, gorrixka, alboan zerrenda urdina duena. Askotan ezkailurekin (*Phoxinus phoxinus*) nahasten dute.

## Banaketa 
## Erreferentziak
Probabilitate espazio

Probabilitate teorian, **probabilitate espazioa** probabilitatearen eraketa axiomatikorako oinarrizko elementu bat da. Probabilitate espazioa (\Omega,\mathcal{F},\mathbf{P}\big) hirukote bat da:

* \Omega lagin espazio bat da, zorizko saiakuntza bateko gertakizunen multzoa;
* \mathcal{F} aurreko \Omega lagin espaziotik eratorritako sigma-aljebra bat da, \Omega lagin espazioaren azpimultzoen bilduma bat, \Omega bera eta multzo hutsa barne hartu behar dituena eta itxia dena bilketa eta osaketa eragiketa zenbakarriei buruz;
* \mathbf{P} probabilitate neurri bat da, 0tik 1era bitarteko balioak esleitzen dituena, P(\Omega)=1 eta P(\emptyset)=0 balioak ematen dituena.

[thumb|erdian|400px|Gurpilari eraginez ([saiakuntza (probabilitate teoria)|zorizko saiakuntza), gertakizun posibleen multzoa, **lagin espazio**a alegia, Ω:{1,2,3} da; bertatik, **sigma- aljebra** osatuz (irudian, Σ) eta Σ sigma-aljebratik **P funtzioa**ren bitartez probabilitateak eratorriz, **(Ω,Σ,P) probabilitate espazioa** sortzen da.]]

## Kanpo estekak
Saiakuntza (probabilitate teoria)

Probabilitate teorian, **zorizko saiakuntza** edo **saiakuntza** erabat aurresan ezinezko hainbat emaitza edo gertakizun ezberdin izan ditzakeen ekintza edo fenomenoa da, betiere lagin espazioa edo emaitza posibleen multzoa erabat ezaguna eta hasierako baldintzak berdinak izanik. Adibidez, txanpon baten jaurtiketa zorizko saiakuntza bat da, ezin baita aurresan zein emaitza (aurpegiko edo gurutzeko) suertatuko den.

Eztabaidatua da zorizko saiakuntza edo fenomenoak benetan existitzen diren. Adibidez, txanpon bat jaurtitzean, jaurtiketa definitzen duten parametro guzti guztiak (altuera, indarra, norabidea, ...) zehatz-mehatz ezagunak balira, txanponaren emaitza erabateko ziurtasunez aurresaterik egongo litzateke. Praktikan ordea, ezinezkoa da erabateko ezagutza izatea fenomeno bat eragiten duten faktore guzti guztiei buruz eta ezjakintasun hau da zientzia zoria sortzera bultzatu duena. Zoriaren existentzia ukatzen duen jarrera zientifikoari determinismo deritzo.

## Kanpo estekak
Toxikologia

thumb|eskuinera|255px|  

**Toxikologia** toxina edo pozoiek bizidunetan dituzten efektuak aztertzeaz arduratzen den zientzia da. Medikuntzaren adar bat da eta tratamendu edo intoxikazio moduan erabil daiteke. Agente kimiko eta fisikoek sistema biologikoen gainean dituzten efektu kaltegarriak aztertzen dituen eta sortutako kaltearen larritasuna finkatzen duen diziplina moduan ere defini daiteke. Agente kaltegarri hauen izaera, ekintza mekanismo eta gertatutako aldaketa biologikoen ebaluazioaz arduratzen da.

## Historia 
Toxikologia modernoaren aita Mathieu Orfila kontsideratzen da, berak eman baitzuen 1813an lehen tratamendua.

Theophrastus Phillipus Auroleus Bombastus von Hohenheim ere, Parazeltso (1493–1541) izenaz ezagunagoa, toxikologiaren aitatzat hartu izan da. Berak esana da: «gauza guztiak dira pozoi, eta ez da pozoi gabeko ezer, dosia da gauza bat pozoitsu egiten duena».

## Dosia eta toxikotasuna 
Toxikologiak dosia eta honek organismo biziaren gain dituen eraginen arteko erlazioa aztertzen du. Substantzia kimiko baten toxikotasuna dosiaren araberakoa da. Hau da, Parazeltsok esan zuenez, *dosiak egiten du pozoia*. Parazeltso XVI. mendean bizi izan zen, eta bera izan zen substantzia toxikoen dosia eta eragina erlazionatu zituen lehen pertsona.

**LD50** (*Letal Dose*, «dosi letala») terminoak, substantzia toxikoa emandakoen erdiak (%&nbsp;50) hiltzen dituen substantzia horren dosia da. Hau ezagutzeko, sagu edo laborategiko beste animalia batzuekin frogak egiten dira pertsonetan erabili aurretik.

## Metabolito toxikoak 
Pozoiak kontsideratzen diren substantzia askok, modu ez zuzen batean dituzte eragin toxikoak. Horietako bat metanola da, hau kimikoki gibelean formaldehido eta azido formiko bihurtzen da metabolismoaren ondorioz. Metabolito horiek dira hain zuzen ere, eragin toxikoak sortuko dituztenak.

Gibeleko entzima batzuen aldakortasun genetikoak, konposatu batzuen toxikotasuna desberdina izatea dakar pertsona batetik bestera. Gibeleko entzima hauetako batzuk molekula batzuk substantzia toxiko bihur ditzakete erreakzio kimiko baten bidez.

## Toxikologia kimikoa 
Toxikologia kimikoak agente kimikoen egitura aztertu eta honek sortzen duen efektuarekin erlazionatzeaz arduratzen da. Arlo honetan ordenagailu bidezko diseinuak erabiltzen dira eta sintetikoki ekoiztutako substantziak ere bai. Honela, sendagai berrien aurkikuntza, sendagaien metabolismoari buruzko informazioa, ekintza mekanismoak ezagutzea, kimika bioanalitikoa, epidemiologia molekularra.. ahalbideratzen ditu.

## Kanpo estekak
Guiyang

**Guiyang** (txinera sinplifikatuz: 贵阳, pinyineraz: Guìyáng), Guizhou probintzian dagoen prefektura mailako hiria da. Guztira, 3.450.000 biztanle inguru dauzka eta 8.034 kilometro karratuko azalera.

## Inguru naturala eta kokapena 
thumb|ezkerrera|250px|Hiriaren ikuspegia.
Prefektura mailako Guiyang hiriaren mugakideak honakoak dira: Bijie ipar-mendebaldean, Zunyi ipar-ekialdean, Qiannan ekialde eta hegoaldean, eta Anshun mendebaldean.

## Banaketa administratiboa 
thumb|200px|Guiyangeko barruti eta konderrien mapa.
* Wudang Barrutia (乌当区)
* Nanming Barrutia (南明区)
* Yunyan Barrutia (云岩区)
* Huaxi Barrutia (花溪区)
* Baiyun Barrutia (白云区)
* Xiaohe Barrutia (小河区)
* Qingzhen Hiria (清镇市)
* Kaiyang konderria (开阳县)
* Xiuwen konderria (修文县)
* Xifeng konderria (息烽县)

## Klima 

## Hiri senidetuak 
*  Palmerston North, Zeelanda Berria

## Artzapezpiku euskalduna 
Jean Larrart (1884-1966) gamuarra hiri txinatar honen artzapezpiku katolikoa izan zen.

## Hiri senidetuak 
*  Eniwa, Hokkaidō, Japonia
*  Palmerston North, Zeelanda Berria
*  Fort Worth, Texas, Ameriketako Estatu Batuak

## Ikus, gainera 
* Guizhou probintziaren banaketa administratiboa

## Erreferentziak 
## Kanpo estekak 
*  Guiyangeko gobernuaren webgunea.
Haikou

**Haikou** (txinera sinplifikatuz: 海口, pinyineraz: Hǎikǒu), Hainan probintzian dagoen prefektura mailako hiria da. Guztira, 830.192 biztanle inguru dauzka eta 2.304 kilometro karratuko azalera.

## Inguru naturala eta kokapena 
thumb|ezkerrera|250px|Hiriaren ikuspegia.
Prefektura mailako Haikou hiria, Hainan uhartearen ipar-ekialdean dago, Leizhou penintsula eta Hainan itsasartearen aurrez-aurre. Itsasarteak hamabost kilometroko zabalera dauka.

Haikou hiriko Haidian barrutia, hiritik banatuta dago Nandu ibaiak hiria zeharkatzen duelako. Etorkizunean, penintsula eta uhartearen arteko zubia eraiki nahi du Txinako Herri Errepublikako gobernuak.

## Banaketa administratiboa 
thumb|200px|Haikouko barrutien mapa.
* Longhua Barrutia (龙华区; Lónghuá Qū)
* Xiuying Barrutia (秀英区; Xiùyīng Qū)
* Qiongshan Barrutia (琼山区; Qióngshān Qū)
* Meilan Barrutia (美兰区; Měilán Qū)

## Klima 

## Azpiegiturak 
## Ikus, gainera 
* Hainan probintziaren banaketa administratiboa

## Erreferentziak 
## Kanpo estekak 
*  Haikouko gobernuaren webgunea.
Arturo Erregea (animea)

Toei Animationeko ekoiztutako japoniar marrazki bizidun saila da. Euskal Herrian ETB 1 kateak euskaraz lehendabiziko aldiz 1984. urtean eman zuen, arrakasta handiz, eta garai hartako haur euskaldun askok haren abestiak buruz ikasi zituzten. Sail hau Artur erregearen kondairan oinarrituta dago.

## Emanaldiak 
ETBk marrazki bizidun hauek hiru alditan eman zituen:

* 1984ko apirileko ostegunetan, 19:30etan, hurrengo ostiraletan 14:00etan errepikatzen zutelarik.
* 1986ko apirilean, astelehenetik ostiralera, 19:00etan.
* 1986ko abendutik hasita 1987ko ekainaren 27 arte, larunbatetan, 10:00etan.

## Argumentua 
Kontakizuna Arturo erregea haurra delarik hazten da, Uther Erregea bere aitak Kameloten agintzen du. Aldi horretan bertan, Kamelot irrikatzen duen Lavik erregeak erresuma erasotzen du. Arturoren gurasoak bertan hiltzen dira baino Merlin aztiak beren semetxoa heriotzatik salbatu eta haurra zaldun baten babespean jartzen du. Zaldun honek urteetan zehar haur hori bere semea balitz bezala hezten du.

Arturo mutikoak 15 urte betetzean bere aitaorde eta Kay anaiordearekin batera zaldun lehiaketa batetara joaten da. Lehiaketa honetan zehar Excalibur ezpata bere ingudetik ateratzea lortzen du, honenbestez Arturo Ingalaterrako legezko erregea dela egiaztatuz. Une horretantxe Arturoren aitaordeak errege leinuko jatorria duela azaltzen dio. Ordudanik Arturo erregeari bere bidean zehar hainbat adiskide berri gehitzen joango zaizkio: Lantzelot, Tristan, Genobeba (Arturoren emazte eta Kameloteko erregina bilakatuko dena), Pertzeval, Merlin, Uther eta Igraine, horiekin batera Mahai Biribila osatuko dute, eta Lavik erregearen eta Medessa sorgin zitalaren aurka borrokatuko dira.

## Abestiak 
### Sarrerako abestia 
Sarrerako abesti osoaren euskarazko bertsioa ikusgai webgune honetan dago.

### Amaierako abestia 
Amaierako abesti osoaren euskarazko bertsioa ikusgai eta entzungai webgune honetan dago.

## Kanpo estekak 
* Toei Animationen Arturo Erregearen ingelesezko webgunea
Zhengzhou

**Zhengzhou** (txinera sinplifikatuz: 郑州, pinyineraz: Zhèngzhōu), Henan probintzian dagoen prefektura mailako hiria da. Guztira, 7.243.000 biztanle inguru dauzka eta 7.446 kilometro karratuko azalera.

## Inguru naturala eta kokapena 
Prefektura mailako Zhengzhou hiriaren mugakideak honakoak dira: Jiaozuo ipar-mendebaldean, Xinxiang ipar-ekialdean, Kaifeng ekialdean, Xuchang hegoaldean, Pingdingshan hego-mendebaldean, eta Luoyang mendebaldean.

## Banaketa administratiboa 
* Zhongyuan Barrutia (中原区)
* Erqi Barrutia (二七区)
* Jinshui Barrutia (金水区)
* Guancheng Hui Barrutia (管城回族区)
* Huiji Barrutia (惠济区)
* Shangjie Barrutia (上街区)
* Xingyang Hiria (荥阳市)
* Gongyi Hiria (巩义市)
* Dengfeng Hiria (登封市)
* Xinmi Hiria (新密市)
* Xinzheng Hiria (新郑市)
* Zhongmu konderria (中牟县)

## Klima 

## Azpiegiturak 
thumb|ezkerrera|250px|Hiriaren erdiguneko finantza barrutiaren ikuspegia.
### Aireportua 
Zhengzhouko Xinzheng aireportua, 1997an zabaldu zen, hiriaren erdigunetik gertuegi zegoen aireportua ordezkatuz. Aireportuak 3.400 metroko pista dauka.

### Metroa 
Zhengzhouko metroa eraikitzeko lanak 2008an hasi ziren, eta lehen linea 2013an zabaltzea espero da. Hiriak onartutako plangintzaren arabera, 200 kilometro baino gehiago eraikiko dira sei lineatan banatuta.

### Trena 
2010eko otsailaren 6an, Zhengzhou eta Xi'an hirien arteko abiadura handiko trena zabaldu zen. Eraikitze lanak bost urte lehenago hasi ziren eta ordutik bi hirien arteko bidaia denbora sei ordutik ordu bat eta 48 minutura murriztu da. Linea 456,64 kilometro luze da eta batez-besteko abiadura 350 kilometro ordukoa da.
thumb|200px|Zhengzhouko barruti eta konderrien mapa.
## Hiri senidetuak 
*  Jinju, Hego Gyeongsang, Hego Korea
*  Saitama, Japonia
*  Richmond, Virginia, AEB
*  Samara, Errusia
*  Schwerin, Alemania
*  Shumen, Bulgaria
*  Cluj-Napoca, Errumania
*  Irbid, Jordania
*  Joinville, Brasil
*  Campo Grande, Brasil
*  Mariental, Namibia
*  Napoli, Italia
*  Namur, Belgika

## Ikus, gainera 
* Henan probintziaren banaketa administratiboa

## Erreferentziak 
## Kanpo estekak 
*  Zhengzhouko gobernuaren webgunea.
Changsha

**Changsha** (txinera sinplifikatuz: 长沙, pinyineraz: Chángshā), Hunan probintzian dagoen prefektura mailako hiria da. Guztira, 6.138.719 biztanle inguru dauzka eta 11.819 kilometro karratuko azalera.

"Urrezko ChangZhuTan Triangelua" osatzen duten hirietako bat (beste biak Xiangtan eta Zhuzhou dira).

## Inguru naturala eta kokapena 
thumb|ezkerrera|250px|Helong estadioa.
Prefektura mailako Changsha hiriaren mugakideak honakoak dira: Yueyang iparraldean, Yiyang ipar-mendebaldean, Loudi mendebaldean, Zhuzhou eta Xiangtan hegoaldean, eta Jiangxi probintzia ekialdean.

## Banaketa administratiboa 
thumb|200px|Changshako barruti eta konderrien mapa.
* Furong Barrutia (芙蓉区)
* Tianxin Barrutia (天心区)
* Yuelu Barrutia (岳麓区)
* Kaifu Barrutia (开福区)
* Yuhua Barrutia (雨花区)
* Liuyang Hiria (浏阳市)
* Changsha konderria (长沙县)
* Wangcheng konderria (望城县)
* Ningxiang konderria (宁乡县)

## Klima 

## Azpiegiturak 
### Metroa 
Txinako hiri nagusi guztietan bezala, Changshan ere metroa eraikitzeko egitasmoa onartu zen 2007an. Eraikitze lanak 2009ko irailean hasi ziren eta 2015era bitartean lehen eta bigarren lineak zabalduko dira.

### Aireportua 
Aireportua eraikitzeko lanak 1986ko ekainaren 25ean eta hiru urte beranduago zabaldu zuten. Lehen hegaldia 1989ko abuztuaren 29an egin zen. Bidaiarientzako gaur egungo terminalak 33.000 kilometro koadroko azalera dauka.

### Abiadura Handiko Trena 
2009ko abenduaren 26an Guangzhou eta Wuhan hiriak batzen dituen 1.000 kilometro luze den trenbidea inauguratu zen. Trenbide horrek tarteko geltokia dauka Changshan, eta bi hiri horietara heltzeko bidaia denbora asko laburtu du.

## Hiri senidetuak 
## Ikus, gainera 
* Hunan probintziaren banaketa administratiboa

## Erreferentziak 
## Kanpo estekak 
*  Changshako gobernuaren webgunea.
Xining

**Xining** (txinera sinplifikatuz: 淄博, pinyineraz: Xīníng), Qinghai probintzian dagoen prefektura mailako hiria da. Guztira, 2.177.900 biztanle inguru dauzka eta 73.737 kilometro karratuko azalera.

## Inguru naturala eta kokapena 
thumb|250px|Xiningeko tren geltokiaren ikuspegia.
Prefektura mailako Xining hiriaren mugakideak honakoak dira: Haibei Tibetar Prefektura autonomoa iparraldean, Haidong Prefektura ekialdean, Hainan Tibetar Prefektura autonomoa mendebalde eta hego-mendebaldean, eta Huangnan hegoaldean.

## Banaketa administratiboa 
thumb|250px|Xiningeko barruti eta konderrien mapa.
* Chengzhong Barrutia (城中区; Chéngzhōng Qū)
* Chengdong Barrutia (城东区; Chéngdōng Qū)
* Chengxi Barrutia (城西区; Chéngxī Qū)
* Chengbei Barrutia (城北区; Chéngběi Qū)
* Huangyuan Konderria (湟源县; Huángyuán Xiàn)
* Huangzhong Konderria (湟中县; Huángzhōng Xiàn)
* Datong Hui konderri autonomoa (大通回族土族自治县; Dàtōng huízú tǔzú Zìzhìxiàn)

## Klima 

## Ondasun nabarmenak 
* '''Ta'er monasterioa**: Hegoaldean dago, hirigunetik 30 kilometrora. 1560. urtean eraiki zen erreformatzaile budista izandako Tson Khaparen omenez. 750 lamen bizitoki den 40 hektareako azalera hartzen du monasterioak.
* **Qinhai lakua**: Ur gazidun lakurik handiena da, itsasoaren mailatik 3.200 metrora dago, eta 4.583 kilometro koadroko azalera dauka.
* **Txorien uhartea''': Qinghai lakuaren erdian, 800.000 metro koadroko azalera dauka.

## Ikus, gainera 
* Qinghai probintziaren banaketa administratiboa

## Erreferentziak 
## Kanpo estekak 
*  Xiningeko gobernuaren webgunea.
Nanchang

**Nanchang** (txinera sinplifikatuz: 南昌, pinyineraz: Nánchāng), Jiangxi probintzian dagoen prefektura mailako hiria da. Guztira, 3.790.000 biztanle inguru dauzka eta 7.372 kilometro karratuko azalera.

## Inguru naturala eta kokapena 
thumb|250px|nanchango tren geltokiaren ikuspegia
Prefektura mailako Nanchang hiriaren mugakideak honakoak dira: Jiujiang ipar-mendebaldean, Shangrao ipar-ekialdean, Fuzhou ekialdean, eta Yichun mendebalde eta hegoaldean.

## Banaketa administratiboa 
thumb|200px|Nanchangeko barruti eta konderrien mapa.
* Donghu Barrutia (东湖区)
* Xihu Barrutia (西湖区)
* Qingyunpu Barrutia (青云谱区)
* Wanli Barrutia (湾里区)
* Qingshanhu Barrutia (青山湖区)
* Nanchang Konderria (南昌县)
* Xinjian Konderria (新建县)
* Anyi Konderria (安义县)
* Jinxian Konderria (进贤县)

## Klima 

## Azpiegiturak 
## Ikus, gainera 
* Jiangxi probintziaren banaketa administratiboa

## Erreferentziak 
## Kanpo estekak 
*  Nanchangeko gobernuaren webgunea.
Antidoto

**Antidoto** edo **kontrapozoia** toxina edo pozoi bati aurka egiten dion substantzia da.

Toxina batzuen aurkako antidotoak txertoen moduan ekoiztu dira. Animali bati toxinaren dosi txiki bat injektatzen zaio eta horren ondorioz animaliak toxina horren aurka sortu dituen antigorputzak hartzen dira bere odoletik. Kontrapozoi mota hau suge, armiarma eta beste animalia pozointsu batzuek ekoizten duten pozoiari aurre egiteko erabilgarria da. Animali batzuen hozkada edo ziztadetarako ez dago antidoto egokirik eta heriotza sor dezakete. Beste kasu batzuetan, shock anafilaktikoa induzitzen duen erreakzio alergiko bat ager daiteke, heriotza sor dezakeena. Kasu honetan, ez dago antidotorik ez delako pozoinketa arrunt bat, baina shock anafilaktikoa tratatua izan daiteke.

Intoxikazio baten tratamendua:

* Aho bidetik hartutako pozoien tratamendurako ikatz aktibatua erabiltzen da sarritan. Honek, pozoia xurgatu eta digestio aparatutik desagerarazten du neurri handi batean.

* Pozoia injektatua izan bada aldiz, gorputz guztian banatzea ekiditeko linfa eta odolaren fluxua mugatuko duen goma bat jartzen da injekzio lekuan. Hau ez da tornikete batekin nahastu behar, honek gorputzadarren batean odol fluxua erabat mozten baitu odol-husterik gerta ez dadin.

## Kanpo estekak
Dublingo aireportua

**Dublingo Aireportua** (ingeleraz: *Dublin Airport*; irlanderaz: *Aerfort Bhaile Átha Cliath*) (IATAren kodea: **DUB** - ICAOren kodea: **EIDW**), Collinstowneko udalerrian kokatzen da, Dublin hiritik 10 kilometrotara, Irlandan. Herrialdeko aireportu nagusia da, 2007. urtean 23 milioi bidaiari izan zituen, hauetatik gehiengoa nazioarteko hegaldietakoak ziren, eta bertako hegaldietakoak 900.000 bakarrik izan ziren.

Aer Lingus eta Ryanair irlandar konpainien jardunen gunea da.

## Kanpo estekak 
* Dublingo Aireportuaren Webgune Ofiziala (ingeleraz)
Shawn Kemp

**Shawn T. Kemp** (Elkhart, Indiana, Estatu Batuak, 1969ko azaroaren 26a - ) saskibaloi jokalari profesionala izan zen 90eko hamarkadan. Estatu Batuetako unibertsitate ezberdin askotatik pasa ondoren, eta arazo ezberdin ugari izan ondoren, 1989ko NBAren Draft-ean Seattle Supersonics taldeak hartu zuen 19 urterekin.

## Kirol ibilbidea 
### NBA 
#### Seattle Supersonics 
Seattlek draftean hartu zuenean, Kemp, NBAko jokalaririk gazteena bilakatu zen. Bere kondizio fisikoengatik, segituan sartu zen taldearen dinamikan eta Gary Paytonekin batera, taldeko jokalaririk garrantzitsuena bilakatu zen. Bikote hau, ligako ikuskizunik ederrenetako bat bilakatu zen. Payton, ematen zituen asistentziengatik eta Kemp, saskia birrintzeko zuen habileziagatik.

Kemp, Payton, Sam Perkins, Detlef Schrempf eta Hesey Hawkinsekin batera oso talde lehiakorra bilakatu zen Seattlekoa. 1996. urtean beraien konferentziako finalera iritsi ziren, baina Michael Jordanen Chicago Bullsen aurka galdu egin zuten. Hala ere, final hori zazpi partidetara iristea lortu zuten.

Urte honen ostean, Kemp eta Sonicseko jabeen arteko erlazioa asko okertu zen. Honen ondorioz, 1996/1997 denboraldian, Cleveland Cavaliers taldera bidali zuten.

#### Cleveland Cavaliers 
Clevelanden lehen bi urte oso onak egin zituen. Baina bi urte hauen ondoren, Kempen jokoa izugarri jeitsi zen, kokaina eta alkoholarekin zituen arazoengatik, eta izugarri gizendu zelako.

1999/2000 denboraldian Portland Trail Blazers taldera bidali zuten.

#### Portland Trail Blazers 
Portlandeko taldean, Seattle Supersonicsen bere entrenatzailea izan zen Bob Whitsittekin bat egin zuen baina bere arazoak berdin jarraitu zuten. Honela, Kemp desintoxikazio zentru batean sartu zuten. Bi urte eskasen ondoren, Portlandetik bota egin zuten.

#### Orlando Magic 
Orlando Magic taldeak, 2002ko Irailaren 5ean Shawn Kemp fitxatu zuen denboraldi hasieran. Nahikoa denboraldi txukuna burutu zuen baina drogen aurkako komisioarekin izandako liskar baten ondorioz, bere ibilbide profesionala bukatu egin zen.

### NBA-ko ibilbidea amaitu ostean 
2005eko Apirilaren 4ean Shorelinen, Washingtonen atxilotu egin zuten. 2005eko Apirilaren 29an, drogak edukitzeagatik salatu zuten eta zigortu egin zuten.

NBAra itzuli nahi duela askotan esan du eta gaur egun hori lortzeko lanean dabil. 2008an jokalekuetara itzuli zen Italiako ligan, Premiata Montegaranaro taldearekin baina ez zuen denboraldia amaitu.

## Kanpo loturak 
*  Shawn Kempen webgune ofiziala
*  Shawn Kempen NBAko profila
Phong Nha-Kẻ Bàng Parke Nazionala

**Phong Nha-Kẻ Bàng Parke Nazionala** () 2001ean natura parke izendatu zuten eta UNESCOk, bestela, Gizateriaren Ondare izendatu zuen 2003an. Đồng Hớiko erdigunetik 50 kilometrora eta bertako aireportutik 44 kilometrora dago. 

Parkeak Annamgo mendikateko kareharrizko basoa eta 300 leize inguru babesteko sortu zuten.

## Galeria 

Image:Phongnhakebang1.jpg
Image:Phongnhakebang2.jpg
Image:Phongnhakebang3.jpg
Image:Phongnhakebang4.jpg
Image:Phongnhakebang5.jpg
Image:Phongnhakebang6.jpg
Image:Phongnhakebang7.jpg
Image:Phongnhakebang8.jpg
Image:Phongnhakebang10.jpg
Image:Phongnhakebang11.jpg
Image:Phongnhakebang12.jpg
Image:Phongnhakebang13.jpg

## Erreferentziak 
## Kanpo estekak